|  |  |
| --- | --- |
| **4. Разминавания в данните за присъединени ВЕИ централи и разрешителните им за ползване от страна на ЕРП и ДНСК:** | |
| „**Енерго Про Мрежи“ АД** | **„Енерго-Про Мрежи “ АД предоставя данни за 292 централи**  **ДНСК за 285 централи .**  **34** централи с разрешителни за ползване от ДНСК не са предоставени като данни от „Енерго-Про Мрежи “ АД |
| „**ЧЕЗ Електроразпределение България” АД** | **14 ВЕИ централи са констатирани разминавания между данните в ЕРП и от ДНСК.** . |
| **„ЕВН България Електроразпределение” ЕАД** | за 43 ВЕИ централи са костатирани разминавания по-големи от 25 KW, между присъединена инсталирана мощност, по данни на ЕВН и разрешително за ползване от ДНСК;  - за 43 ВЕИ централи имат разрешения за ползване, в които не е посочена инсталираната мощност.  - за 4 ВЕИ централи няма данни за разрешение за ползване /да се провери в данните на ДНСК/ |

|  |  |
| --- | --- |
| **5. Проблем свързан с §.11 от ПЗР на ЗЕВИ** | |
| „**Енерго Про Мрежи“ АД** | **60 централи са се възползвали от възможността на §11 от ЗЕВИ.** |
| „**ЧЕЗ Електроразпределение България” АД** | **62 ВЕИ централи са ползвали европейско финансиране** |
| **„ЕВН България Електроразпределение” ЕАД** | **137 ВЕИ централи** |

|  |  |
| --- | --- |
| **6. .Договори за достъп до мрежата по чл. 104 от ЗЕ** | |
| „**ЕнергоПро Мрежи“ АД** | **37 производители над 30 kWнямат договор за достъп, но енергията им се изкупува** |
| „**ЧЕЗ Електроразпределение България” АД** | **59 производители над 30 kWнямат договори, но енергията им се изкупува.** |
| **„ЕВН България Електроразпределение” ЕАД** | **3 централи нямат договори, катодостапът им до мрежата е бил преустановен** |

**5.5.** **Текстът на чл. 31, ал.5 от ЗЕВИ** предполага изкупуване на 100% от произведената ел. енергия, но от тях по преференциална цена само количеството "електрическа енергия до размера на определената средногодишна продължителност на работа, съгласно решението на КЕВР за определяне на цена на конкретния производител", а остатъкът по цена на обществен доставчик. Така описаният подход създава допълнителна предпоставка за гарантиране на необходимия паричен поток на производителите, като отчита и продажбите по цена на обществен доставчик.

**Въпреки това се констатира масово изкупуване от страна на крайните снабдители на количества електрическа енергия над „средногодишна продължителност на работа, съгласно решението на КЕВР за определяне на цена на конкретния производител“ на преференциална цена. Същото се явява нарушение на цитираната разпоредба и води до неправомерно заплащане на по-високата цена, вместо цената на обществен доставчик и облагодетелствува отделни ВЕИ производители. Само за последния период 29.05.2014-29.05.2015г. ДКЕВР определя за изкупуване над квотата 1,250 279 МВтч – почти колкото от ТЕЦ „Марица-изток 2” ЕАД, за което са заплатени заплатени над 416 мил. лв. (решение № ТЕ-023/29.05.2014г.)**

**5.6.** С писмо с изх. № Е-13-01-113/19. 03. 2015 г. г-жа Светла Тодорова (към този момент все още председател на ДКЕВР) еднолично, изземвайки функциите на колективния орган, сама се е произнесла с указания към НЕК и ЕРП-тата по въпроса за цените на енергията за технологични разходи в размер над определения в решението на ДКЕВР. Г-жа Тодорова указва на НЕК, че следва да продължи да доставя на операторите на мрежи енергия за технологични разходи, по най-ниски цени, въпреки че въпросните разходи са над максимално допустимите. **По този начин на практика еднолично се увеличава размера на технологичните разходи заплащани по ниски цени, като се причинява щети на обществения доставчик НЕК ЕАД. Финансовите загуби на НЕК ЕАД от това са в размер на 52 264 хил. лв.**

**Предлатаме така описаната информация да бъде изпратена на прокуратурата по компетентност**

**Допуснати нарушения от Държавните институции:**

1. Длъжностните лица от ДКЕВР не са съставили АУАН за непредоставянето на искана информация за присъединяване на 1044 ВЕИ-та изградени на територията на „ЕВН България електроразпределние” ЕАД въпреки съществуващата правна възможност за това в чл. 206, ал.1 от Закона за енергетиката.

Това обстоятелство поставя дружеството, което единствено не е дало исканата информация в привилегировано положение спрямо другите две. **Предстои Прокуратурата да изясни мотивите за подобно поведение и за липсата на административно-наказателни последици от него.**

**2.** По отношение на нарушения от страна на електроразпределителните дружества и ВЕИ производители в процеса на присъединяването на централите:

2.1.**Липса на контрол от Министъра на енергетиката, ДНСК и ДКЕВР по отношение спазването на Наредба №6** за присъединяване към елекроразпределителната мрежа, съответно в редакцията на чл. 116, ал.7 от ЗЕ преди промяната от 07. 07.2012 и след това – Таблица 1 и Таблица 2.

2.2.Длъжностните лица от ДКЕВР в процеса на проверката **само са констатирали нарушенията в докладите си, без за тях да са съставени АУАН от страна на компетентните длъжностни лиц**а.

Въпросът за поведението на длъжностните лица от институциите, които по закон осъществяват контрол на дейността на ВЕИ централите и електроразпределителните дружества е свързан с въпросът за обективността, безпристрастността и мотивацията при изпълнение на тези дейности.

2.3.При срещите и разговорите с членовете на работните групи от КЕВР извършили проверката се констатира осъществяване на **натиск и недопустимо вмешателство и влияние от страна на тогавашния състав на ДКЕВР.** Същото поставя под съмнение пълнотата и обективността на изнесената в докладите информация. – Протокол №10 от 13.05.2015г. на ВАКПОСЕРБ стр.8 и 9.

2.4.Съгласно чл. 57, ал.1 от ЗЕВИ, КЕВР прилага принудителни административни мерки, когато установи, че контролираните по този закон лица, техните служители, лица, които по договор изпълняват ръководни функции в тях или сключват сделки за тяхна сметка, са извършили или извършват действия, с които нарушават разпоредби на този закон, на подзаконовите актове по прилагането му и на актове на комисията. Следователно ДКЕВР/КЕВР са имали и имат право **да дадат задължителни предписания както на ЕРП така и на ВЕИ производителите за изпълнение на нормативните изисквания на ЗЕВИ, под формата на принудителни административни мерки, вместо да препоръчват подобни действия.(например – прекратяване на изкупуване на ел. Енергия от ВЕИ нарушили законите и наредбите)**

**3.** За част от ВЕИ централите се констатира сериозно разминаване между датите в които са съставени документите за въвеждане в експлоатация и датите, на които започват за произвеждат електрическа енергия, като за една част от производителите тези разлики са над 6 месеца. Данните за това, както и другите констатирани необясними разминавания в данните на ЕРП и ДНСК **следва да се изпратят на Прокуратурата, която да изясни причините и исиността на представените документи.**